als_Latn dik_Latn sag_Latn
Totti e mbyll me fitore, Roma siguron pjesëmarrjen direkt në fazën e grupeve të “Champions League” (Video)
Roma ka luajtur ndeshjen e fundit në kampionat në stadiumin “Stadio Olimpico” i cili ishte i mbushur plot për shkak të tërheqjes së Totti-t nga verdhekuqtë. Ekipi i drejtuar nga Lucciano Spalleti ka mundur me vështirësi 3-2 skuadrën e Genoa-s.
Një takim i vlefshëm për vendin e dytë duke parë që Napoli nga fillimi i sfidës të luajtur me të njëjtën orë udhëhoqi ndaj Sampdorias. Emocione të shumta deri pak përfundimit të takimit ku 70 mijë të pranishëm mbajtën frymën për disa çaste deri në momentin kur Perroti në të 90-ën minutë realizoi golin e fitores.
E para takimin e hapi Genoa me Pellegri-n në të 3 minutë dhe më pas Dzeko barazoi përkohësisht në të 10-ën. Baraspesha zgjati shumë deri në të 74-n kur De Rossi i dha për herë të parë Romës avantazhin. Por festa fillimisht do zgjaste vetëm 5-së minuta pasi Lazoviç barazoi shifrat në 2-2 para se Perroti të vuloste takimin.
Kur mbyllet java e 38-të në “Seria A”, që është edhe e fundit, Roma u rendit e dyta me 87 pikë, 1 më shumë se Napoli.
(e.k/BalkanWeb)
als_Latn als_Latn als_Latn als_Latn als_Latn als_Latn